Kameradan qo‘rqadi, 5 farzandning otasi: Gollivud yulduzi Xyu Grantning qarama-qarshiliklarga to‘la hayotiy hikoyasi

Xyu Grand butun faoliyati davomida kameradan qo‘rqsa-da, lekin filmlarda suratga tushdi; ota bo‘lishni istamas edi, ammo oxir-oqibat ko‘p farzandli otaga aylandi. Qarama-qarshiliklarga to‘la Xyu Grantning tarjimai holi yaxshigina melodramaga asos bo‘la olishi mumkin.

Aktyorning to‘liq ismi Xyu Jon Mungo Grant bo‘lib, u 1960-yil 9-sentyabr kuni Londonda tug‘ilgan. Bo‘lajak aktyor 1982-yilda Oksford universitetining kollejini san’at tarixi bo‘yicha tamomlagan. O‘qish paytida u “Imtiyozli” komediyasida debyut qildi va tez orada teatr truppasiga qo‘shilib, epizodik rollarda o‘ynashda davom etdi. 1987-yilda aktyor o‘zining birinchi muvaffaqiyatiga “Moris” dramasidagi roli bilan erishdi, bu unga 44-Venetsiya xalqaro kinofestivalida eng yaxshi roli uchun Volpi kubogini olib keldi.

Xyu Grant ishtirokidagi filmlar
Vaqt o‘tishi bilan Xyu Grant tobora ko‘proq yirik loyihalarda ishtirok eta boshladi, masalan, “Noktyurnlar”, “Ekspromt”, “Shamolda eshkak eshish”. 1994-yilda “To‘rt to‘y va dafn marosimi” filmidagi roli uning faoliyatidagi burilish nuqtasi bo‘ldi. Filmdagi roli uchun aktyor “Oltin globus” va “Eng yaxshi erkak roli” uchun BAFTA mukofotini qo‘lga kiritdi. 2000-yilda “Brijit Jonsning kundaligi” filmi aktyorni yana mashhurlik to‘lqiniga ko‘tardi. Xyu Grant romantik filmlarda rol o‘ynashda davom etdi. 2006-yilda Fransiya kino akademiyasi Xyu Grantni kinoga qo‘shgan hissasi uchun faxriy “Sezar” mukofoti bilan taqdirladi.

Bunga ishonish qiyin, lekin Xyu Grant hech qachon aktyor bo‘lishni xohlamagan, hatto uning ishtirokidagi yana bir muvaffaqiyatli melodrama, yaxshigina pul, shon-shuhrat va mukofotlarni olib kelgan paytda ham. Harbiy va o‘qituvchining o‘g‘li doimo yozuvchi bo‘lishni xohlardi va hatto kitob yozishni boshladi, lekin uni tugata olmadi. Ko‘k ko‘zli xushbichim Xyu Grant Oksford universitetidagi kollejni tugatgandan so‘ng darhol ekranlarga chiqdi: u komediyachilar guruhida, teleko‘rsatuvlarda va keyin “Moris” filmida rol o‘ynadi.
Xyu Grantning shaxsiy hayoti melodramasi
Talabalarning sevgisi haqidagi film Xyuning hayotini o‘zgartirdi: yosh aktyor nazarga tushdi va u o‘zining birinchi sovrini – Venetsiya kinofestivalida eng yaxshi roli uchun Volpi kubogini qo‘lga kiritdi. Bu uning aktyorlik karyerasidagi boshlang‘ich nuqta edi. U roman yozishga qaytmaydi. O‘sha 1987-yilda aktyor hayotining asosiy mazmuni – aktrisa Elizabet Xerli bilan uchrashdi.

 Xyu Grant va Elizabet Xerli
Ular birgalikda “Shamolda eshkak eshish” melodramasida rol o‘ynashdi. Xyu darhol Elizabet tufayli aqlini yo‘qotdi, lekin bu unga bir qancha qiyinchiliklar keltirdi: Grant nevrastenik xarakterga ega bo‘lib, kayfiyati tez-tez o‘zgarib turardi va ruhiyatida og‘riq payo bo‘lardi. Har qanday ayol ham bunday erkak bilan 13 yil davomida turmush qurish taklifini talab qilmasdan birga yashay olmaydi. Elizabet hatto 1995-yilda aktyor Xyu Grantning xiyonatiga ham chidadi. Ular orasidagi mojaro matbuoutda shov-shuv bo‘ldi, ammo aktrisa o‘zini bunga munosib tutdi.

 Xyu Grant va Elizabet Xerli
Va nihoyat 2000-yilda ajrashish tashabbusi bilan qiz sudga murojaat qildi. Xyu Grantning doimiy tushkunliklari Elizabetni shunchalik charchatib yuborgan ediki, endi uning ham sabri barham topgandi.
“Biz qit’alar siljishidan ko‘ra sekinroq ajrashdik. Lekin oxir-oqibat hammasi yakun topdi. Taqdir bizga sovg‘a qoldirdi: ehtirossiz do‘stlik va bir-biriga ega bo‘lish istagi”, – deydi Xyu Grant bu haqda.

 Xyu Grant va Elizabet Xerli
Ularning ikkalasi uchun bu munosabatlar ko‘p yillar davomida eng uzoq va kuchli bo‘lib qoldi. Xyu amerikalik millioner Stiv Bingdan bo‘lgan Elizabetning o‘g‘lining cho‘qintirgan otasi bo‘ldi va bu aktyorning yangi yoqtirgan qizlar orasida aql bovar qilmaydigan rashkni keltirib chiqardi.
Xyu Grant muvaffaqiyatining boshqa tomoni
Tashqi tomondan, 2000-yillarning boshi aktyor Xyu Grant uchun muvaffaqiyatli bo‘lgandek tuyildi: tez orada melodrama janrining klassikasiga aylanadigan filmlar birin-ketin namoyish etildi: “Notting-Xill, “Brijit Jonsning kundaligi”, “Haqiqiy sevgi”.

Darhaqiqat, Xyu Grant hech qachon o‘zini bunchalik ishonchsiz va sertashvish his qilmagan edi. U Elizabet bilan ajrashishga qiynaldi, bu uning kameralarga bo‘lgan qo‘rquvini eng yuqori cho‘qqiga olib chiqdi. “Notting-Xill” filmining suratga olish maydonchasida partnyori Juliya Roberts uning ortidan yugurib, har bir muvaffaqiyatsiz kadrdan keyin uni yana suratga tushishga ko‘ndirishga majbur bo‘ldi.

Aktrisa Dryu Berrimor esa u bilan birga “Musiqa va so‘z” (“Music and Lyrics” filmida bosh rolni o‘ynadi, bu esa aktyorga qisqa vaqt ichida ishonch bag‘ishladi. Qolaversa, Xyu eng yaxshi ruhiy shaklda bo‘lmagan jurnalist Jemayma bilan yangi munosabatlarni boshladi. Shunga qaramay, aktyorning shaxsiy hayoti ozmi-ko‘pmi yaxshilandi, ular Jemayma uning yuragidan ketmaguncha, uch yil davomida uchrashishdi.

Yillar o‘taverar va 2009-yilda Xyu 50 yoshni qarshi olishi kerak edi. Uning tug‘ilgan kuniga qanchalar oz vaqt qolgan bo‘lsa, uning ichki inqirozi shunchalik jiddiylashdi. Muvaffaqiyatli karyerasiga qaramay, Xyu Grantning na oilasi, na bolalari bor edi – bu so‘nggi yarim asr ichida aktyor uchun juda achinarli natija bo‘ldi.

 Xyu Grant va Jemayma
Xyu Grantning notinch shaxsiy hayoti
U o‘zini qo‘lga oldi va ishlashda davom etdi, ba’zida uni noma’lum yosh qizlar bilan ko‘rishdi. To‘satdan 51 yoshli aktyor Xyu Grant farzandli bo‘ldi!

 Xyu Grant va Tinglan Xon
Albatta, bu haqda birinchi bo‘lib Elizabet bildi. U aktyorni aldayapti deb o‘yladi, lekin Xyu Grant hazillashmagan edi. Aktyorning farzandining onasi Tinglan Xong ismli xitoylik ayol bo‘lib, u oddiy ofitsiant bo‘lib ishlar va aktyor u bilan farzand ko‘rishini xayoliga ham keltirmagandi.
Xongning har qanday moliyaviy da’volardan voz kechishga tayyorligi Xyuga kuch berdi. U farzandining bo‘lajak onasiga uyi yonidan qasr sotib oldi, shuningdek, Londondagi eng nufuzli klinikalardan birida tug‘ruq uchun pul to‘ladi. 2011-yil 26-sentyabrda Xyu Grantning tarjimai holi sezilarli o‘zgarishlarga duch keldi – endi Xyuning qizi bor va bu faqat boshlanishi edi xolos.

 Xyu Grant va Anna Ebebrshtayn
Tez orada Tinglan Xong bilan munosabatlar barbod bo‘ldi va Xyu Grant Anna Ebershtayn bilan uchrashishni boshladi. Ular tennis o‘ynayotganda tanishib qolgan. 2012-yil sentabr oyida u Xyuning ikkinchi farzandi Jon Mungoni dunyoga keltirdi.
Ebershtayn oqila ayol bo‘lib chiqdi. U turmush qurishni talab qilmadi, ammo farzand ko‘rishni xohlar edi, tennisga bo‘lgan ishtiyoqi tufayli Xyu Grantning shaxsiy hayotini reklama qilishni istamasligini ma’lum qildi. U ham sovg‘a sifatida xuddi Tinglan Xong kabi aktyordan dabdabali uy oldi va shu orada Xyu uchinchi marotaba ota bo‘ldi, farzandining onasi esa yana xitoylik ayol edi.

Grantning ma’lum qilishicha, bu faqat uzoq do‘stlikka aylangan o‘tkinchi munosabat bo‘lgan. Buni aktyorda sobiq ayollari bilan shunchaki do‘st bo‘lib qolish qobiliyati balki mavjud emas deb taxmin qilish mumkin.

Aytishlaricha, o‘sha paytda bir necha oylik homilasi bo‘lgan Xongni Anna samimiy tabriklab, unga bir nechta sovg‘alar yuborgan. Bolalarning 2:1 hisobi Tinglan Xong foydasiga 2015-yilgacha saqlanib qoldi, Ebershtayn esa buni tenglashtirib, Xyu Grantning qizini ham dunyoga keltirdi. 2018-yilda Anna nihoyat raqibasini mag‘lub etib, Xyuni nafaqat uchinchi farzandini dunyoga keltirdi, balki aktyor bilan 2018-yil 25-mayda nikohdan o‘tdi.

 Xyu Grant va Anna Ebebrshtayn
Endi yolg‘iz aktyor 5 farzand va 2 rafiqani tashkil etgan kattagina oilaga ega. U vaqti-vaqti bilan qonuniy rafiqasi Anna Ebershtayn bilan omma oldida ko‘rinish beradi. Shuningdek, Elizabet va uning o‘g‘li bilan iliq muloqot qilishda davom etadi. Ayollar hatto bolalari tug‘ilgandan keyin uning nevrasteniyasi barbod bo‘lganini aytib o‘tgan, qolaversa Grantning kameralarga bo‘lgan qo‘rquvi ham o‘z o‘zidan yo‘q bo‘lib ketgan.